**Referat fra generalforsamlingen i Hvidovre Skakklub afholdt d. 29. Maj 2018:**

**1. Valg af dirigent**

Bestyrelsen foreslog **Bjarne Håkansson.**

**Bjarne**blev enstemmigt valgt som dirigent af Generalforsamlingen. Bjarne konstaterede, at generalforsamlingen var indkaldt rettidigt. Det vil sige, at den blev annonceret mere end 4 uger før afholdelsen.

Dirigenten gjorde dog opmærksom, at regnskabet af tekniske årsager først var fremlagt på selve dagen for Generalforsamlingen.

Herudover var forslaget om opdatering af Vedtægter kun sendt til de medlemmer, der havde en E-mail adresse og ikke til de få, der udelukkende har en fysisk postadresse.

Dirigenten forespurgte på den baggrund om Generalforsamlingen skulle gennemføres som planlagt eller der skulle indkaldes til en ekstra ordinær Generalforsamling.

Det blev enstemmigt vedtaget at Generalforsamlingen skulle gennemføres som planlagt

**2. Referat fra sidste Generalforsamling.**

Referatet der efter sidste Generalforsamling (maj 2017) var udsendt til alle medlemmerne, blev enstemmigt godkendt.

**3. Formandens beretning**

Året aktiviteter blev gennemgået og herfra kan nævnes følgende:

         For 25 år i træk har Hvidovre Skakklub arrangeret Skak for børn/unge på Hovedbiblioteket i skolernes sommerferie – den såkaldte Aktiv Sommer.

         Senior DM, hvor Hvidovre Skakklub var medarrangør sammen K 41.

         Gennemført en efterårs og forårsturnering i eget regi.

         Gennemført juniorskak i samarbejde med Hvidovre Kommune ved Kultur og Fritidsforvaltningen.

         I KSU Holdskakturnering var klubben snublende tæt på at rykke fra Mesterklassen op i Divisionsrækkerne, men det glippede i sidste runde.

         Fire af klubben medlemmer var med i det store Skoleskak arrangement(over 300 deltagere) i oktober i Hovedbibliotekets Medborgersal.

         Klubbens hjemmeside er blevet nydesignet.

         Klubbens sponsor på dette område DanaWeb A/S har udarbejdet nyt design, selvfølgelig uden udgift for klubben.

**4. Revideret regnskab**:

**Palle Halkier Jørgensen** gennemgik det på dagen for Generalforsamlingen fremlagte regnskab for perioden 01. januar 2018 til 31. december 2018.

Der var følgende kommentarer til regnskabet – udestående kontingentbetaling var på 3.600 kr. Der var enighed om, at dette hurtigst muligt skulle bringes i orden.

Sponsorbidrag fra Jyske Bank på 5.000 kr. her manglede en indbetaling for 2016/17. Årsagen var, at der fra klubben ikke var fremsendt faktura. Jørn Brandt blev bedt om at kontakte banken for en mulig indbetaling. Regnskabet blev herefter enstemmigt godkendt.

**5. Indkomne forslag.**

Der var fra Bjarne Håkansson indsendt forslag om opdatering af klubbens vedtægter inklusive rettelse af sproglige formuleringer, for fremadrettet at sikre en korrekt og entydig fortolkning.

**Opdatering af klubben Vedtægter blev enstemmigt godkendt.**

Forslag fra Niels Peter Nielsen om indmeldelse i Hvidovre Kommunes Kulturtoget. Et forslag der vil styrke relationerne mellem Hvidovre Skakklub og Hvidovre Kommune og hvor Niels Peter er klubbens repræsentant.

**Deltagelse i Kulturtoget blev enstemmigt vedtaget.**

**Set i relation til Klubbens økonomi blev det vedtaget at kontingentet fortsætter uændret.**

**6. Valg til bestyrelsen**

**Formand: Erkan Bayhan valgt enstemmigt.**

**Kasserer:**Palle Halkier Jørgensen ønskede at fratræde som kasserer pga. af manglende tid. Bestyrelsen foreslog at Bjarne Kildeskov blev valgt som ny kasserer. Palle ville dog gerne fortsætte som bestyrelsesmedlem**.**

**Bjarne Kildeskov enstemmigt valgt som ny kasserer.**

Herudover ønskede bestyrelsen, at Niels Peter Nielsen blev valgt som nyt bestyrelsesmedlem. Begrundelsen fra bestyrelsen side til at ønske Niels Peter som nyt bestyrelsesmedlem er, at Niels Peter har ualmindelig stor erfaring i organisering af større skak arrangementer og dertil har Niels Peter et meget stort kontaktnet til såvel dansk skak som Hvidovre Kommune**.**

**Niels Peter Nielsen blev enstemmigt valgt.**

**Ligeledes blev Palle Halkier Jørgensen valg som menigt bestyrelsesmedlem.**

**Bestyrelsen er herefter:**

**Formand:**Erkan Bayhan

**Næstformand:**Flemming Lou Sørensen

**Kasserer:**Bjarne Kildeskov

**WEB redaktør: Henri Tolba**

**Øvrige bestyrelsesmedlemmer:**Steen Andersen og Palle Halkier Jørgensen

**7. Uddeling af præmier:**

Formanden uddelte præmier til alle der havde vundet turneringer i året løb. I alt blev der uddelt præmier svarende til et beløb på 6.000 kr.

Vin og chokolade præmier for udvist arbejde for klubben blev henvist til et senere tidspunkt**.**

**8. Eventuelt:**

Junior Skak ved Jørn Brandt:

Aktiviteten fortsatte i første halvår 2018 og med 7.000 kr. i tilskud fra Kultur og Fritidsforvaltningen, så klubbens egen udgift blev begrænset til 2.200 kr.

Aktiviteten kraftigt støttet af Torben M, Arne W, Arne R, Bjarne K, Michael J K, Peter I, der alle fik vin, som tak for indsatsen.

**Af fremadrettede aktiviteter skal nævnes:**

         DM i Kvindeskak og DM i hurtigskak, med Flemming Lou Sørensen og Niels Peter Nielsen som arrangører.

         Aktiv sommer 2018 med Peter Iversen, Bjarne Kildeskov og Jørn Brandt som arrangører.

         Et foreløbigt program for klubbens aktiviteter for det næste år blev fremlagt.

         Et program der kræver deltagelse fra en meget stor del af klubbens medlemmer, så der kan kun opfordres til at deltage i klubbens arbejde og de mulige turneringer såvel i eget som i KSU regi.

         Alle fremmødte på Generalforsamlingen blev anmodet om at udfylde en formular med hvilke aktiviteter de kunne ønske at deltage i, i det kommende år.

------------------------------

Der var herefter ikke flere spørgsmål på Generalforsamlingen, hvorefter Dirigenten takkede for god ro og roden og herefter erklærede Generalforsamlingen for afsluttet.

Hvidovre den 29. maj 2018

Dirigent:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bjarne Håkansson

Hvidovreskakklubgeneralforsamlingsreferat28maj2018jbbhkun